Sauta-cavalet
Sauta-cavalet, cavaleta f., passa-gent, passa-chin (deformat en pachechin, pachichin, pochichic) (prov. sauta-chin, copa-tèsta m., cavaleta f. ; gasc. sauta-craba m., saut de moton, sauta-l’i, passa-can, passa-lís, pati-vòli, gimbalet {Medòc}, guiròt-sauta; passem; lem. sauta-anguila, sauta-chin, sauta-l'i; auv. sauta-genest, viv. sauta-moton, saut-borrelet) es un jòc esportiu d'enfants que consistís a sautar successivament per dessús totes los jogaires clinats en avant. Los jogaires se relèvan de la manièra seguenta : los primièrs se clinan cap endavant en formant una linha, e los darrièrs passan torn a torn al dessús d'eles, en pausant las mans sus lor esquina. Quand lo darrièr jogaire de pè a sautat per dessús l'abans-darrièr, aqueste s'ennauta e sauta a son torn per dessús los que lo precedisson, e aital a la seguida. Lo nombre de jogaires non es pas fixat.

Una varianta n'es botelhon, pomada, carnsalada o casqueta.

Fòrça practicat dins las corts de recreacion de las escòlas dempuèi la fin del sègle XIX, aquel jòc es estat progressivament remplaçat per de jòcs mai complèxes (còrda de sautar, pè-ranquet, bilhas...)

Ligams extèrns

Articles connèxes 

 Cavalet de Sant Jòrgi